PREDLOG SPREMEMBE PRORAČUNA št. 4 K SPLOŠNEMU PRORAČUNU ZA LETO 2013 IZKAZ ODHODKOV PO ODDELKIH Oddelek III − Komisija Oddelek IV – Sodišče Evropske unije /* COM/2013/0254 final - 2013/ () */





PREDLOG SPREMEMBE PRORAČUNA št. 4 K SPLOŠNEMU PRORAČUNU ZA LETO 2013 IZKAZ ODHODKOV PO ODDELKIH Oddelek III − Komisija Oddelek IV – Sodišče Evropske unije Ob upoštevanju: – Pogodbe o delovanju Evropske unije (v nadaljnjem besedilu: PDEU), zlasti člena 314 PDEU, v povezavi s Pogodbo o ustanovitvi Evropske skupnosti za atomsko energijo (v nadaljnjem besedilu: Pogodba Euratom), zlasti člena 106a Pogodbe Euratom, – Uredbe (EU, Euratom) št. 966/2012 Evropskega Parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije[1], zlasti člena 41 Uredbe, – splošnega proračuna Evropske unije za proračunsko leto 2013, sprejetega 12. decembra 2012[2], – predloga spremembe proračuna št. 1/2013[3], sprejetega 18. marca 2013, – predloga spremembe proračuna št. 2/2013[4], sprejetega 27. marca 2013, – predloga spremembe proračuna št. 3/2013[5], sprejetega 15. aprila 2013, Evropska komisija proračunskemu organu predlaga predlog spremembe proračuna št. 4 k proračunu za leto 2013. SPREMEMBE IZKAZA PRIHODKOV IN ODHODKOV PO ODDELKIH Spremembe izkaza prihodkov in odhodkov po oddelkih so na voljo na portalu EUR-Lex (http://eur-lex.europa.eu/budget/www/index-en.htm). Temu dokumentu je za ponazoritev priložena angleška različica sprememb izkaza v proračunskem formatu. KAZALO 1. Uvod.. 5 2. Agencija za evropski GNSS.. 5 3. Izvajalska agencija za izobraževanje, avdiovizualno področje in kulturo.. 6 4. Sodišče Evropske unije. 7 5. Zbirna preglednica po razdelkih finančnega okvira.. 9 1. Uvod Predlog spremembe proračuna (v nadaljnjem besedilu: PSP) št. 4 za leto 2013 obsega naslednje: ¾ spremembo kadrovskega načrta Agencije za evropski GNSS (GSA), ki upošteva zahtevo za dodatnih 20 delovnih mest v okviru kadrovskega načrta (vsa delovna mesta so AD). Prispevek EU za agencijo GSA se poveča za 1 750 000 EUR, financiral pa naj bi se z notranjimi prerazporeditvami sredstev znotraj obstoječega proračunskega okvira programa GNSS; ¾ spremembo kadrovskega načrta Izvajalske agencije za izobraževanje, avdiovizualno področje in kulturo (EACEA), ki upošteva zahtevo za 2 dodatni delovni mesti v okviru kadrovskega načrta (obe delovni mesti sta AD), izravnani z 2 sproščenima delovnima mestoma v kadrovskem načrtu Komisije. Sprememba je povezana z razširitvijo mandata agencije, ki bo zahtevala tudi premestitev pogodbenih uslužbencev (13 FTE) s Komisije na agencijo EACEA. To pomeni splošno povečanje prispevka EU za tekoče stroške agencije za 1 516 000 EUR, ki naj bi se financiralo z ustreznim zmanjšanjem odobritev za zaposlene in odhodkov za upravno podporo na Komisiji; ¾ spremembo kadrovskega načrta Sodišča Evropske unije, ki upošteva ustanovitev dodatnega delovnega mesta generalnega pravobranilca in s tem povezano zahtevo za dodatnih 7 delovnih mest v okviru kadrovskega načrta (4 delovna mesta AD in 3 delovna mesta AST). Dodatna delovna mesta naj bi se financirala iz razpoložljivih odobritev v okviru oddelka proračuna za Sodišče. Te prilagoditve so proračunsko nevtralne, saj se predlagani povečanji prispevka EU za obe agenciji popolnoma izravnata z ustreznimi zmanjšanji povezanih odhodkov iz oddelka proračuna za Komisijo, pri čemer naj bi se dodatna delovna mesta Sodišča Evropske unije financirala iz razpoložljivih odobritev znotraj oddelka proračuna za Sodišče. 2. Agencija za evropski GNSS Komisija je 30. novembra 2011 sprejela predlog nove uredbe o GNSS[6], ki določa novo upravno strukturo za programa EGNOS in Galileo ter njuno financiranje v obdobju 2014–2020. V skladu s to strukturo bi bila Agencija za evropski GNSS (GSA) odgovorna za vodenje programa, vključno z obratovanjem obeh sistemov od 1. januarja 2014. Da se dosežejo učinkoviti rezultati in preprečijo zamude ali prekinitve storitev, bo morala agencija GSA že leta 2013 izvesti pripravljalne naloge. V tem pogledu bo agencija zagotavljala usklajevanje vseh nalog, povezanih z obratovanjem sistemov, tj. vzdrževanje, postopki in opravljanje storitev, pa tudi povratne informacije o spremembah operativnih potreb in zahtevah uporabnikov glede prihodnjih generacij sistemov. Da se Evropskemu parlamentu in Svetu zagotovi popoln pregled nad pogoji, pod katerimi bo GSA izvajala naloge, za katere je odgovorna na podlagi novega modela upravljanja, je Komisija 6. februarja 2013 sprejela revidirano uredbo o agenciji GSA, ki spreminja Uredbo (EU) št. 912/2010[7]. Ocena finančnih posledic revidirane uredbe o agenciji GSA predvideva za leto 2013 20 dodatnih začasnih uslužbencev, kar bi skupno število delovnih mest v okviru kadrovskega načrta povečalo s 57 na 77. Službe Komisije so podrobno analizirale naloge in opis delovnih mest za vsakega od zahtevanih začasnih uslužbencev. Takoj po sprejetju predloga revidirane uredbe o agenciji GSA je agencija GSA začela s potrebnimi pripravami, da bi zagotovila hiter začetek izvajanja pripravljalnih nalog. Kljub temu bo agencija lahko začela z zaposlovanjem šele po sprejetju tega predloga spremembe proračuna, saj mora proračunski organ najprej odobriti spremembe kadrovskega načrta agencije GSA. Skupni dodatni stroški za proračun agencije za leto 2013 so ocenjeni na 1 750 000 EUR, če se bo zaposlovanje začelo sredi julija 2013. Potrebno bo ustrezno povečanje prispevka EU za agencijo. Odobritve za prevzem obveznosti in odobritve plačil naj bi bile na voljo prek prerazporeditve sredstev programa Galileo agenciji znotraj proračuna Komisije, in sicer v okviru proračunskega poglavja 02 05, natančneje iz proračunskega člena 02 05 01 „Evropska satelitska navigacijska programa (EGNOS in Galileo)“ v proračunsko postavko 02 05 02 01 „Agencija za evropski GNSS – Prispevek k naslovoma 1 in 2“. Temu dokumentu je priložen spremenjeni kadrovski načrt v proračunskem formatu. Vključenih je 20 dodatnih delovnih mest AD, in sicer 3 delovna mesta AD 10, 3 delovna mesta AD 9, 6 delovnih mest AD 8, 7 delovnih mest AD 7 in 1 eno delovno mesto AD 6. 3. Izvajalska agencija za izobraževanje, avdiovizualno področje in kulturo Leta 2012 je Komisija sprejela razširitev mandata Izvajalske agencije za izobraževanje, avdiovizualno področje in kulturo (EACEA), da bi razširila naloge agencije pri izvajanju programa MEDIA Mundus ter povečala obseg njenih dejavnosti na področju šolstva in mladinskih dejavnosti iz razdelka 4 večletnega finančnega okvira, tiste dejavnosti, ki jih že izvaja v okviru evropske enote Eurydice na področju izobraževanja, pa se razširijo na področje programa za mlade. Delegiranje dodatnih nalog pri upravljanju rastočih programov porabe v obdobju 2007–2013 agenciji EACEA zagotavlja jasne kakovostne in količinske koristi, saj razširja strokovno znanje agencije na ustreznih področjih politik, kar se je izkazalo za najbolj stroškovno učinkovito. Kar zadeva kakovost, je delegiranje dodatnih nalog agenciji EACEA upravičeno, saj je že dokazala sposobnost visokokakovostnega upravljanja programov. Kar zadeva količinsko opredelitev, se bodo leta 2013 zaradi upravljanja programov, ki ga bo izvajala agencija EACEA, stroški zmanjšali za 574 000 EUR v primerjavi s stroški, ki jih pri „internem“ upravljanju doseže Komisija. Prihranki stroškov nastanejo predvsem s povečanjem učinkovitosti, ki jo dosega agencija EACEA, tako da lahko Komisija dodaten prispevek za tekoče stroške agencije zmanjša na minimum. Zato se lahko povečajo sredstva za poslovanje programov, ki se bodo upravljali, znotraj proračunskega okvira vsakega od zadevnih programov. Oktobra 2012 je Odbor za izvajalske agencije izrazil pozitivno mnenje glede razširitve mandata agencije, Evropski parlament pa v obdobju, določenem s pogoji dela, razširitvi ni nasprotoval. Potem, ko je Komisija tako dobila soglasje Evropskega parlamenta in Sveta, je decembra 2012 sprejela sklep o podaljšanju mandata agencije (C(2012) 9474 in 9475). Ta predlog spremembe proračuna vsebuje proračunske vidike razširitve mandata agencije EACEA za leto 2013, kar pomeni povečanje prispevka EU za agencijo in števila njenih zaposlenih, ki se v celoti izravna z ustreznim zmanjšanjem števila zaposlenih ter povezanih odobritev za zaposlene in odhodkov za upravno podporo na Komisiji, kot je podrobneje opredeljeno v nadaljevanju. Zaradi dodatnih nalog, delegiranih agenciji EACEA zaradi razširitve, se bo prispevek EU za izvajalsko agencijo povečal za 1 516 000 EUR, od česar bo 458 000 EUR namenjenih programom, ki se upravljajo pod razdelkom 3b (proračunska postavka 15 01 04 31 „Izvajalska agencija za izobraževanje, avdiovizualno področje in kulturo – Prispevek iz programov iz razdelka 3b“), 1 058 000 EUR pa programom, ki se upravljajo pod razdelkom 4 (proračunska postavka 19 01 04 30 „Izvajalska agencija za izobraževanje, avdiovizualno področje in kulturo – Prispevek iz programov na področju ‚zunanji odnosi‘“). Ta zneska se bosta krila iz obstoječih odobritev iz postavk XX 01 01 01 „Odhodki za aktivno zaposlene v instituciji“, 15 01 02 01 „Zunanje osebje“ na področju izobraževanja in kulture, 15 01 04 68 „MEDIA Mundus – Izdatki za upravno poslovodenje“, 15 05 55 „Mladi v akciji“ 19 01 04 01 „Finančni instrument za razvojno sodelovanje (DCI) – Izdatki za upravno poslovodenje“ in 19 01 04 02 „Evropski instrument sosedstva in partnerstva (ENPI) – Odhodki za upravno poslovodenje“. Kar zadeva človeške vire, je glede zaposlenih oziroma kadrovskega načrta potrebna naslednja prilagoditev: 15 dodatnih delovnih mest v ekvivalentu polnega delovnega časa (EPDČ), od tega 13 pogodbenih uslužbencev (izračunano na podlagi povprečnih stroškov agencije) in 2 začasna uslužbenca (2 delovni mesti AD 8), saj prenos programa „Media Mundus“ in dejavnosti agencije v okviru programa „Mladi v akciji“ zahtevajo dva začasna uslužbenca tega razreda. Zaposlovanje dodatnih potrebnih uslužbencev se izravna z ustreznim zmanjšanjem števila zaposlenih Komisije. Odobritve za 13 pogodbenih uslužbencev in 2 delovni mesti v okviru kadrovskega načrta (2 delovni mesti AST 7) se sprostijo in odstranijo iz proračuna Komisije. Podrobnosti o učinku razširitve mandata na odobritve upravne narave ter zaposlene Komisije in agencije EACEA so navedene v proračunskem formatu. 4. Sodišče Evropske unije 4.1 Zahteva Sodišča V skladu z izjavo št. 38, ki je priložena Sklepni listini medvladne konference, na kateri je bila sprejeta Lizbonska pogodba, je Sodišče januarja 2013 zahtevalo tri dodatna mesta generalnega pravobranilca, od katerih bi prvi začel opravljati funkcijo 1. julija 2013, ostala dva pa 7. oktobra 2015. Da se prvemu generalnemu pravobranilcu omogoči, da prične z delom 1. julija 2013 (ostala dva naj bi z delom pričela leta 2015), Sodišče zahteva spremembo svojega kadrovskega načrta, in sicer dodatna delovna mesta v okviru kadrovskega načrta za zaposlene v kabinetu generalnega pravobranilca, tj. sedem delovnim mest (1 delovno mesto AD 14, 1 delovno mesto AD 12, 1 delovno mesto AD 11, 1 delovno mesto AD 10, 1 delovno mesto AST 5, 1 delovno mesto AST 3 in 1 delovno mesto AST 2). Stroški v okviru proračuna Sodišča za leto 2013 so ocenjeni na 910 000 EUR. Hkrati je Sodišče za uspešnejše spopadanje z vedno večjo delovno obremenitvijo zahtevalo 9 dodatnih delovnih mest za strokovne sodelavce (1 delovno mesto AD 14, 3 delovna mesta AD 12, 3 delovna mesta AD 11 in 2 delovni mesti AD 10), eno za vsak kabinet Splošnega sodišča. Sodišče ocenjuje, da bodo povezani dodatni stroški za njegov proračun za leto 2013 znašali vsaj 930 000 EUR, kar bo skupne dodatne stroške za proračun Sodišča za leto 2013 zaradi dodatnega delovnega mesta generalnega pravobranilca (skupaj s kabinetom) in dodatnih delovnih mest za strokovne sodelavce povečalo na 1 840 000 EUR. 4.2 Predlog Komisije V okviru predloga spremembe proračuna št. 4/2013 Komisija predlaga spremembo kadrovskega načrta Sodišča, da bo vključeval zaposlene v kabinetu dodatnega generalnega pravobranilca (1 delovno mesto AD 14, 1 mesto AD 12, 1 mesto AD 11, 1 mesto AD 10, 1 mesto AST 5, 1 mesto AST 3 in 1 mesto AST 2), ne pa tudi povezanih dodatnih odobritev v okviru oddelka proračuna za Sodišče za leto 2013. Komisija upošteva namen Sodišča, da bo za financiranje dodatnega delovnega mesta pogodbenega sodelavca (funkcionalna skupina I), ki se navezuje na ustanovitev novega kabineta, uporabilo obstoječe odobritve iz proračunskega poglavja 14 (zunanje osebje) oddelka proračuna za Sodišče. Vendar pa Komisija ne predlaga vključitve dodatnih 9 delovnih mest za strokovne sodelavce v predlog spremembe proračuna št. 4/2013. V zvezi s tem opozarja na dopis, ki ga je komisar za finančno načrtovanje in proračun poslal drugim institucijam[8], v katerem poudarja, kako pomembno je, da se po zgledu Komisije zmanjša število zaposlenih za 1 % kot odgovor na predlog Komisije za zmanjšanje števila zaposlenih v vseh institucijah in telesih EU za 5 % v petih letih. Komisija opozarja na negotovost v zvezi s predlogom Sodišča iz marca 2011, da se ustanovi 12 dodatnih sodniških mest na Splošnem sodišču zaradi spopadanja z vedno večjo delovno obremenitvijo, ter predlaga, da se počaka na odločitev zakonodajnega organa v zvezi s tem. Kar zadeva odobritve, Komisija ugotavlja, da predlog spremembe proračuna št. 2/2013 ne pušča razlike do zgornje meje plačil za leto 2013, razen za kritje potreb po plačilih v povezavi z uporabo Solidarnostnega sklada EU, za kar bo Komisija v kratkem predložila predlog spremembe proračuna št. 5/2013. Poleg tega Komisija ob upoštevanju časa, ki je ponavadi potreben za zaposlitev zahtevanega dodatnega osebja iz predloga spremembe proračuna št. 4/2013, meni, da bo lahko Sodišče svoje zaposlovanje prilagodilo odobritvam, ki so za tovrstne odhodke trenutno na voljo v njegovem proračunu. Komisija zato ne vključuje dodatnih odobritev v povezavi z zahtevo za delovno mesto generalnega pravobranilca in povezanih sedem dodatnih delovnih mest. Iz istega razloga se predlaga, da se dodatni prispevki, ki jih bodo v letu 2013 ustvarili dodatni člani kabineta in jih Sodišče ocenjuje na 121 000 EUR, ne vključijo v proračun. Temu dokumentu je priložen spremenjeni kadrovski načrt v proračunskem formatu. 5. Zbirna preglednica po razdelkih finančnega okvira Finančni okvir razdelek/podrazdelek || Spremenjeni finančni okvir 2013 || Proračun 2013 (vključno s PSP 1–3/2013) || PSP 4/2013 || Proračun 2013 (vključno s PSP 1–4/2013) OPO || OP || OPO || OP || OPO || OP || OPO || OP 1. TRAJNOSTNA RAST || || || || || || || || 1a. Konkurenčnost za rast in zaposlovanje || 15 670 000 000 || || 16 168 150 291 || 12 886 628 095 || || || 16 168 150 291 || 12 886 628 095 Razlika do zgornje meje || || || 1 849 709 || || || || 1 849 709 || 1b. Kohezija za rast in zaposlovanje || 54 974 000 000 || || 54 958 049 037 || 56 349 544 736 || || || 54 958 049 037 || 56 349 544 736 Razlika do zgornje meje || || || 15 950 963 || || || || 15 950 963 || Skupaj || 70 644 000 000 || || 71 126 199 328 || 69 236 172 831 || || || 71 126 199 328 || 69 236 172 831 Razlika do zgornje meje[9] || || || 17 800 672 || || || || 17 800 672 || 2. OHRANJANJE IN UPRAVLJANJE NARAVNIH VIROV || || || || || || || || Od tega odhodki, povezani s trgom, in neposredna plačila || 48 583 000 000 || || 43 956 548 610 || 43 934 188 711 || || || 43 956 548 610 || 43 934 188 711 Skupaj || 61 310 000 000 || || 60 159 241 416 || 58 095 492 961 || || || 60 159 241 416 || 58 095 492 961 Razlika do zgornje meje || || || 1 150 758 584 || || || || 1 150 758 584 || 3. DRŽAVLJANSTVO, SVOBODA, VARNOST IN PRAVICA || || || || || || || || 3a. Svoboda, varnost in pravica || 1 703 000 000 || || 1 440 827 200 || 1 046 033 652 || || || 1 440 827 200 || 1 046 033 652 Razlika do zgornje meje || || || 262 172 800 || || || || 262 172 800 || 3b. Državljanstvo || 746 000 000 || || 738 364 000 || 654 249 615 || 316 000 || 316 000 || 738 680 000 || 654 565 615 Razlika do zgornje meje || || || 7 636 000 || || || || 7 320 000 || Skupaj || 2 449 000 000 || || 2 179 191 200 || 1 700 283 267 || 316 000 || 316 000 || 2 179 507 200 || 1 700 599 267 Razlika do zgornje meje[10] || || || 269 808 800 || || || || 269 492 800 || 4. EU KOT GLOBALNI AKTER || 9 595 000 000 || || 9 583 118 711 || 6 898 914 260 || || || 9 583 118 711 || 6 898 914 260 Razlika do zgornje meje[11] || || || 275 996 289 || || || || 275 996 289 || 5. UPRAVA || 9 095 000 000 || || 8 430 690 740 || 8 430 365 740 || –316 000 || –316 000 || 8 430 374 740 || 8 430 049 740 Razlika do zgornje meje[12] || || || 750 309 260 || || || || 750 625 260 || 6. NADOMESTILA || 75 000 000 || || 75 000 000 || 75 000 000 || || || 75 000 000 || 75 000 000 Razlika do zgornje meje || || || || || || || || SKUPAJ || 153 168 000 000 || 144 285 000 000 || 151 553 441 395 || 144 436 229 059 || || || 151 553 441 395 || 144 436 229 059 Razlika do zgornje meje[13][14] || || || 2 464 673 605 || 14 770 941 || || || 2 464 673 605 || 14 770 941 [1] UL L 298, 26.10.2012, str. 1. [2] UL L 66, 8.3.2013, str. 1. [3] COM(2013) 156. [4] COM(2013) 183. [5] COM(2013) 224. [6] COM(2011) 814. [7] COM(2013) 40. [8] Ref. Ares(2013) 14771, 7.1.2013. [9] Evropski sklad za prilagoditev globalizaciji (ESPG) ni vključen v izračun razlike do zgornje meje v okviru podrazdelka 1a (500 milijonov EUR). [10] Vključeni znesek Solidarnostnega sklada Evropske unije (EUSF) se vnese dodatno, poleg ustreznih razdelkov, kakor je predvideno v Medinstitucionalnem sporazumu z dne 17. maja 2006 (UL C 139, 14.6.2006). [11] Pri razliki v razdelku 4 za leto 2013 se ne upoštevajo odobritve, povezane z rezervo za nujno pomoč (264,1 milijona EUR). [12] Za izračun razlike do zgornje meje v razdelku 5 se upošteva opomba (1) k finančnemu okviru za obdobje 2007–2013, in sicer za znesek v višini 86 milijonov EUR pri prispevkih osebja za pokojninsko shemo. [13] Pri skupni razliki do zgornje meje za obveznosti se ne upoštevajo odobritve, povezane Evropskim skladom za prilagoditev globalizaciji (500 milijonov EUR), rezervo za nujno pomoč (264,1 milijona EUR) in prispevki osebja za pokojninsko shemo (86 milijonov EUR). [14] Pri skupni zgornji meji za plačila se ne upoštevajo odobritve, povezane z rezervo za nujno pomoč (80 milijonov EUR) in prispevki osebja za pokojninsko shemo (86 milijonov EUR).